Elragadtatás és  visszatérés 

A Prófétai Világmisszió sorozat alapján 

        Az elragadtatás az Egyház felvitele ebből a világból. Mi a feltétele annak, hogy az Úr Jézussal lehessek? A feltétel az, hogy keresztyénnek kell lennem, azaz Isten Fiát Megváltómnak kell elismernem. Amikor igent mondok Krisztusnak, és hiszek az evangéliumban, örök üdvösséget nyerek. Jn 3:16,36 “Mert úgy szerette Isten a világot, hogy egyszülött Fiát adta, hogy aki hisz Őbenne, el ne vesszen, hanem örök élete legyen.... Aki hisz a Fiúban, annak örök élete van , aki pedig nem engedelmeskedik a Fiúnak, nem lát majd életet, hanem az Isten haragja marad rajta.” Igék megerősítenek bennünket ebben. Bekerülök Krisztus Testébe. Már most együtt vagyok Krisztussal a Mennyben. Jön egy pillanat, amikor az Egyház az Úr Jézus jelenlétébe kerül. Mindnyájan megdicsőült testet kapunk. Az 1Jn 3:2-3-ban ezt olvassuk: “Szeretteim, most Isten gyermekei vagyunk, de még nem lett nyilvánvalóvá, hogy mivé leszünk. Tudjuk, hogy amikor ez nyilvánvalóvá lesz, hasonlóvá leszünk Hozzá, és olyannak fogjuk látni, amilyen valójában. Ezért akiben megvan ez a reménység, megtisztítja magát, mint ahogyan Ő is tiszta.” Az a testünk, mégha felismerhetik is barátaink, megdicsőült test lesz. Fizikai testünket az öregedéssel egyre inkább a gyengeség jellemzi. “Sőt ha a mi külső emberünk megromlik is, de a belső emberünk mégis megújul napról napra .” (2Kor 4:16b) Amikor megváltást nyersz, akkor a lelked (szellemed) nyer megváltást. A bensődben kapsz új életet. A test még mindig alá van vetve a fájdalomnak, a betegségnek és a halálnak, mivel a világhoz tartozik, amely még nem nyert megváltást. A királyság még nem jött el. Amikor lelkünk, szellemünk az Úrhoz megy, akkor kapjuk meg a dicsőséges testet. “Nekünk pedig a Mennyben van polgárjogunk, ahonnan az Úr Jézus Krisztust is várjuk üdvözitőül, aki az Ő dicsőséges testéhez hasonlóvá változtatja a mi gyarló testünket, azzal az erővel, amellyel maga alá vethet mindeneket.” (Fil 3:20-21) Nem lesz több fájdalom, nem lesz több könny, nem lesznek megoldatlan problémák. Nem fáj többé a szívünk. “Megismerteted velem az élet útját, teljes öröm van tenálad, örökké tart a gyönyörűség jobbodon.” (Zsolt 16:11) “Mert tudjuk, hogy aki feltámasztotta az Úr Jézust, az Jézussal együtt minket is feltámaszt, és maga elé állít veletek együtt .” (2Kor 4:14) A Mennybe érkezésünk után az első esemény a kiértékelés ideje. “Ezért arra törekszünk, hogy akár itt lakunk még, akár elköltöztünk, kedvesek legyünk Neki. Mert mindnyájunknak leplezetlenül kell odaállnunk Krisztus ítélőszéke elé , hogy mindenki megkapja, amit megérdemel, aszerint, amit e testben cselekedett: akár jót, akár gonoszat.” (2Kor 5:9-10) “Aki hisz a Fiúban, annak örök élete van, aki pedig nem engedelmeskedik a Fiúnak, nem lát majd életet, hanem az Isten haragja marad rajta.” (Jn 3:36) Látod, csak keresztyének kerülnek Krisztus ítélőszéke elé. Amikor hiszel Krisztus evangéliumában, Isten lehetőséget ad arra, hogy Neki élj. Ezt szabadon választhatod. Nem azért üdvözülsz, mert Krisztusért élsz, nem azért, mert jó tanítvány vagy. Nem azért, mert gyakorlod a jó cselekedeteket. Még azért sem, mert mindenedet odaadod, és még a testedet is engeded elégetni. Kegyelem által üdvözülsz. Aki megváltást nyert , annak Isten megadja azt a lehetőséget, hogy a Biblia szerint éljen, amelyet a jó cselekedetek jellemeznek. Mit tettél azzal az egyetlen életeddel, amit e világon neked adtam? - kérdezi majd Jézus. “Mert más alapot senki sem vethet a meglevőn kívül, amely a Jézus Krisztus. Azt pedig, hogy ki mit épít erre az alapra aranyat, ezüstöt, drágakövet, fát, szénát,szalmát ; az a nap fogja világossá tenni, mivel tűzben jelenik meg, és akkor mindenkinek a munkája nyilvánvalóvá lesz; és hogy kinek mit ér a munkája, azt a tűz fogja kipróbálni. Ha valakinek a munkája, amelyet ráépített, megmarad, jutalmat fog kapni; de ha valakinek a munkája megég, kárt vall. Ő maga megmenekül ugyan, de úgy mint aki tűzön megy át. Nem tudjátok, hogy ti Isten temploma vagytok, és az Isten Lelke (Szelleme) bennetek lakik?” (1Kor 3:11-16) Az üdvösséged nincs kockáztatva, mert az Jézus Krisztus drága vérétől függ, melyet kiontott a bűnösök megmentéséért. 
        Lesz egy másik nagy esemény is. Isten egy nagy fogadást készít elő részedre és részemre. “Örüljünk és újjonjunk, és dicsőítsük őt, mert eljött a Bárány menyegzője, felkészült menyasszonya , és megadatott neki, hogy felöltözzék fényes tiszta gyolcsba. Ez a gyolcs a szentek igaz cselekedeteit jelenti. Így szólt hozzám: ‘Írd meg: Boldogok, akik hivatalosak a Bárány menyegzőjének vacsorájára!’ Ezt is mondta nekem: ‘Ezek az Isten igaz igéi’.” Jelenések 19:7-9 versek szerint micsoda nagyszerű esemény lesz. Nem jelenhetsz meg a saját ruhádban. A fehér ruha Jézus Krisztus igazságának öltönye. Legyél te is ott ezen az alkalmon! Tehát az elragadtatás az Egyház felvitele ebből a világból. A világ nem megy tovább így örökké. A jelenlegi körülményeknek véget kell érniük. Hallunk háborúkról, háborús hírekről, éhségről, járványokról, földrengésekről és látjuk e korszak végének egyéb jeleit, amelyek a szomorúság kezdetét jelentik. Milyen sors vár az Egyházra? Ebben a korban ránkszakadt e várakozás terhe. Ma még tart a kegyelem ideje. A kegyelmen alapuló üdvösség azt jelenti, hogy hiszünk Jézus Krisztusnak a golgotai kereszten elvégzett művében.“Mert megjelent az Isten üdvözítő kegyelme minden embernek, és arra nevel minket, hogy megtagadva a hitetlenséget és a világi kívánságokat, józanul, igazságosan és kegyesen éljünk a világban, mivel várjuk a mi boldog reménységünket, a mi Istenünk és üdvözítőnk, Jézus Krisztus dicsőséges megjelenését, aki önmagát adta értünk, hogy megváltson minket minden gonoszságtól, és megtisztítson minket a maga népévé, amely jó cselekedetekre törekszik.” (Tit 2:11-14) A kegyelem hűségre és várakozásra tanít. Arra várakozunk, hogy Krisztus visszajön. Ez a várakozás egyre erősödik napjainkban. Mi történik visszajövetelkor? Mi azt hisszük, hogy a nagy nyomorúság előtt jön vissza, ezért bármikor megérkezhet. Talán ma, talán holnap történik. Eljön és magához veszi Egyházát.
A Vőlegény a menyasszonyát még az elragadtatás előtt elviszi, hiszen melyik az a vőlegény, amelyik ha látja, hogy ég a ház, amelyikben a menyasszonya van, akkor nem menti ki onnan.  Milyenek lesznek Krisztus visszatérésének körülményei? Ha Krisztus személyes Megváltódnak tekinted, tökéletesen igaz vagy, ezért elragadtatásban részesülsz. Már helyed van a Mennyben Krisztus mellett. Azt a nézetet valljuk, amely gazdagítja Krisztus iránti hűségünket és jó szolgálatunkat. Az 1Thessz 4:16-17 szerint “Mert amint felhangzik a riadó hangja, a főangyal szava és az Isten harsonája, maga az Úr fog alászállni a Mennyből, és először feltámadnak a Krisztusban elhunytak, azután mi akik élünk, és megmaradunk, velük együtt elragadtatunk az Úr fogadására a levegőbe , és így mindenkor az Úrral leszünk.” Ez igazán boldog reménység. “Íme titkot mondok nektek: nem fogunk ugyan mindnyájan elhunyni, de mindnyájan el fogunk változni. Hirtelen egy szempillantás alatt, az utolsó harsonaszóra, és a halottak feltámadnak romolhatatlanságban, mi pedig elváltozunk. Mert e romlandó testnek romolhatatlanságba kell öltöznie, és e halandónak halhatatlanságba.” (1Kor 15:51-52) Krisztus visszajön az Övéiért. Mikor lesz ez? Pál apostol írja 2Thessz 2:1-2-ben “Ami pedig a mi Urunk Jézus Krisztus eljövetelét és a hozzá való gyülekezésünket illeti, arra kérünk titeket, testvéreim, hogy ne veszítsétek el egyhamar józanságotokat, és ne rémítsen meg benneteket sem valamely lélektől származó kijelentés, sem a mi nevünkben elhangzó megnyilatkozás, sem valamiféle nekünk tulajdonított levél, mintha az Úr napja már közvetlenül itt volna.” Az ősegyház napjaiban nagy hatást tett az evangélium a pogány világra. Áthatotta a társadalmat, mint Efezusban, ahol tömegek támadtak az evangélium ellen. Nem volt könnyű Krisztusért élni azokban a napokban. 10 üldöztetési hullám támadt az Egyház ellen. Az evangéliumban hívő thesszalonikaiak kezdték megízlelni ezeket. A Jelenések 2:10-ben így biztat az Ige: “Ne félj attól, amit el fogsz szenvedni. Íme, az Ördög börtönbe fog vetni közületek némelyeket, hogy próbát álljatok ki, és nyomorúságotok lesz tíz napig. Légy hű mindhalálig, és neked adom az élet koronáját!” Voltak esetek, amikor az ősegyház elleni üldözések nagyon kegyetlenné váltak. Ez történt Thesszalonikában is. Ezért kérdezték Pál apostolt: Ez az Úr napja? Ezt válaszolta nekik az 1Thessz 5:1-2-ben: “ Az időpontokról és alkalmakról pedig nem szükséges írnom nektek, testvéreim, mert ti magatok is jól tudjátok, hogy az Úr napja úgy jön el , mint éjjel a tolvaj.” Sokszor említették az Úr napját az Ószövetségben is. “Jaj, micsoda nap! Közel van már az Úr napja, pusztulás jön a Mindenhatótól! ” (Jóel 1:15) “Sötétség és ború napja az, felhő és homály napja, mint a hegyekre terülő szürkület. Jön egy hatalmas nép, hozzá hasonló nem volt még soha, és ezután sem lesz többé, míg csak emberek élnek....Reszket előtte a Föld, megrendül az Ég. A Nap és a Hold elsötétül, a csillagok elvesztik fényüket. Az Úr mennydörög serege előtt. Roppant nagy a tábora, hatalmas parancsának a végrehajtója. Nagy és igen félelmetes az Úrnak napja! Ki bírja ki azt?” (Jóel 2:2,10-11) Az Úr napja az az idő, amikor Isten meglátogatja a világot, hogy büntetéssel sújtsa a bűnösöket. Vajon ez az Úr napja? Pál együttérzéssel ezt válaszolta nekik az 2Thessz 2:1-2-ben: “Ami pedig a mi Urunk Jézus Krisztus eljövetelét és a hozzá való gyülekezésünket illeti, arra kérünk titeket testvéreim, hogy ne veszítsétek el egyhamar józanságotokat, és ne rémítsen meg benneteket sem valamely lélektől származó kijelentés, sem a mi nevünkben elhangzó megnyilatkozás, sem valamiféle nekünk tulajdonított levél, mintha az Úr napja már közvetlenül itt volna.” Ez a kegyelem napja. Ez az az idő, amikor Isten csökkenti a megérdemelt büntetést ezen a világon, mert még jelen van az Egyház. Az Egyház Krisztus menyasszonya, azaz Krisztus odaadó szeretetének tárgya. Krisztus menyasszonya a Mennybe hivatalos a Bárány menyegzőjének vacsorájára. Ma még Krisztus menyasszonyának a világban való jelenléte tartja vissza a megérdemelt büntetést. Napjainkban a világ bankba gyűjti a bűneit, ami felhalmozódik a harag napjára, és Isten igazságos ítélete kinyilatkoztatása napjára. És mi a harag napja? Éppen ezt nevezzük az Úr napjának. Az Úr napja az az idő, amikor Isten az Ő ellenállhatatlan ítéletével lesújt azokra, akik szembehelyezkedtek Vele. Az Úr napján tűz száll alá az Égből a bűnösökre. Ekkor már senkit sem kell figyelmeztetnie. Most azonban Isten hosszútűrő a bűnösökkel és a gonoszokkal szemben. Nem akarja, hogy bárki elvesszen, hanem megtérésre jusson. Most még tart a kegyelem napja. Az elragadtatáskor Jézus Krisztus eljön, és minden hívőt összegyűjt a világból. Örökké az Úrral leszünk. 
        Mi indítja el az Úr napját az éveket illetően? A NAGY NYOMORÚSÁG 7 esztendős időszakát az Egyház elragadtatása vezeti be. Ezután az Úr napja beleolvad az Örökkévalóságba. A nagy nyomorúság alatt is prédikálni fogják ezen a világon a királyság evangéliumát. Krisztus azt mondta a Mt 24:15-16,20-21-ben “Amikor meglátjátok a pusztító utálatosságot, ahogy Dániel próféta megmondta, ott állni a szent helyen - aki olvassa értse meg! - akkor azok, akik Júdeában vannak, meneküljenek a hegyekbe....Imádkozzatok, hogy ne kelljen télen, sem szombaton menekülnötök. Mert olyan nagy nyomorúság lesz akkor, amilyen nem volt a világ kezdete óta mostanáig, és nem is lesz soha.” A Júdea, a szombat igazolja a zsidó vallás jelenlétét a világon azokban a napokban. Dániel 9:27 szerint az Antikrisztus uralkodik. “Erős szövetséget köt sokakkal egy hétre (megj.7 év), de a hét közepén véget vet a véres- és ételáldozatnak. A templom szegélyére odakerül az iszonyatos bálvány, míg csak rá nem szakad a pusztítóra a végleges megsemmisülés.” A szent hely Jeruzsálemben a templom. Az Egyház már nem lesz itt. 
        Kész vagy, hogy Krisztus színe elé állj? Hogy készülhetsz fel? Úgy, hogy keresztyén leszel. A keresztyén örökre üdvözül, és megmenekül a nagy nyomorúságtól. Akik a nagy nyomorúság alatt lesznek hívőkké, a legtöbben mártírokká válnak Jézus bizonyságtételéért. Akik most hisznek, számíthatnak a boldog reménységre és Jézus Krisztus dicsőséges megjelenésére. Remélem te is ezt várod? 
        Mi lesz a világgal a jövőben? A 2Tim 3:1-4,13-ban olvassuk: “Azt pedig tudd meg, hogy az utolsó napokban nehéz idők jönnek. Az emberek ugyanis önzők, pénzsóvárak, dicsekvők, gőgösek, istenkáromlók, szüleikkel szemben engedetlenek, hálátlanok, szentségtelenek, kérlelhetetlenek, rágalmazók, mértéktelenek, féktelenek, jóra nem hajlandók, árulók, vakmerők, felfuvalkodottak lesznek, akik inkább az élvezeteket szeretik, mint az Istent...A gonosz emberek és ámítók még tovább mennek a rosszban, tévelyegve és másokat is megtévesztve.” A világ a káosz felé tart. Krisztus hadseregéhez tartozol, ha hívő vagy. Júdás levele 14b,15 szerint ”Íme eljött az Úr szent seregeivel, hogy ítéletet tartson mindenek felett , és megbüntessen minden istentelent minden istentelenségért, amelyet istentelenül elkövettek, és minden káromló szóért, amelyet istentelen bűnösökként Ellene szóltak.” János apostol a Jelenések 19:11-16-ban kijelenti: “És láttam a megnyílt eget: íme egy fehér ló, és aki rajta ül, annak neve Hű és Igaz, mert igazságosan ítél és harcol, szeme tűz lángja, és fején sokágú korona és ráírva egy név, amelyet senki sem tud rajta kívül; és vérbe mártott ruhába volt öltözve. Ez a név adatott neki: az Isten Igéje. A mennyei seregek követték őt fehér lovakon, tiszta fehér gyolcsba öltözve. Szájából éles kard jött ki, hogy megverje vele a népeket: mert ő vasvesszővel fogja pásztorolni őket, és fogja taposni a mindenható Isten búsult haragjának borsajtóját. Ruhájára és derekára az a név van írva: Királyok Királya és uraknak Ura.” Krisztus visszajön az övéivel, a szentekkel és helyreállít mindent. “Vagy nem tudjátok, hogy a szentek a világ felett fognak ítélkezni? ... Vagy nem tudjátok, hogy angyalok felett is ítélkezünk majd? (1Kor 8:2a, 3a) Az Úr Jézus seregének tagja, Krisztus hű katonája is vagy, mint hívő. A Zsolt 2:1-4 szerint: “Miért tombolnak a népek, milyen hiábavalóságot terveznek a nemzetek? Összegyűlnek a Föld királyai, a fejedelmek együtt tanácskoznak az Úr ellen és Felkentje ellen: Dobjuk le magunkról bilincseiket, tépjük le köteleiket! A Mennyben lakozó kineveti, az Úr kigúnyolja őket. Majd így szól hozzájuk haragjában, izzó haragjában így rémíti meg őket: Én kentem fel királyomat szent hegyemen, a Sionon! Kihirdetem az Úr végzését. Ezt mondta nekem: Az én Fiam vagy! Fiammá fogadtalak ma téged! Kérd tőlem, és neked adom örökségül a népeket, birtokul a földkerekséget. Összetöröd őket vasvesszővel, szétzúzod, mint a cserépedényt. ” Az armageddoni csatában a világ minden népe összegyülekezik Közel- Keleten és Jeruzsálem ellen fordul. “És láttam, hogy a Fenevad meg a Föld királyai és seregeik gyülekeznek, hogy harcra keljenek a lovon ülő és serege ellen, de foglyul esett a Fenevad és vele együtt a hamis próféta, aki a csodákat tette az ő nevében, amelyekkel megtévesztette azokat, akik a Fenevad bélyegét magukra vették, és imádták az ő képmását; élve vettetett mind a kettő a kénnel égő tűz tavába. A többiek pedig megölettek a lovon ülő kardjával, amely a szájából jött ki, és a madarak mind jóllaktak az ő húsukból. És láttam, hogy egy angyal leszállt a Mennyből, az alvilág kulcsa volt nála, és egy nagy lánc a kezében. Megragadta a sárkányt, az ősi kígyót, aki az Ördög és a Sátán, megkötözte ezer esztendőre, levetette a mélységbe, bezárta, és pecsétet tett rá, amíg el nem telik az ezer esztendő: azután el kell oldoztatnia majd egy kis időre.” (Jel 19:19-21, 20:1-3) Jézus Krisztus dicsőségesen visszatér mennyei seregével. Elpusztítja az Antikrisztus hatalmi berendezkedését. Minden nemzetet lába alá igáz. Egy új korszakot vezet be, melyet Jézus Krisztus igazságos uralkodása jellemez. A Milleneumban Palesztina és Jeruzsálem lesz uralmának központja. A vasvessző, amellyel Jézus Krisztus uralkodik a világon, létrehoz egy álomországot. Ez nem azért érkezik el, mert az emberiség hirtelen megjavul, hanem mert Jézus Krisztus igazságosan uralkodik szentjeivel. Most szegények a nemzetek, háborúskodnak, éheznek és gyötrődnek. Az Ördög becsapja és elámítja őket. A II. Világháború után nem engedték, hogy Németország és Japán fegyverkezzen. Most ez a két leggazdagabb ország. Az Ezeréves Birodalomban nem lesz szükség békefenntartó erőkre és más katonaságra sem, sem drága felszerelésre sem, amely lényegében a hadászatot táplálja. Lesz elegendő pénz, bőség, élelem. A dollárok milliót, amelyeket jelenleg katonai felszerelésekre költenek, akkor lakásépítésre, élelmezésre, és minden egyéb szükségletre fordítják. A világ felfedezi azokat az áldásokat, amelyeket Isten ad. Minket Isten választ ki arra, hogy eszközei legyünk ebben a csodálatos királyságban. 
        Mit lehet mondani a további jövőről? “Isten titkos bölcsességét szóljuk, azt az elrejtett bölcsességet, amelyet az Isten öröktől fogva elrendelt a mi dicsőségünkre. Ezt a világ fejedelmei közül senki sem ismerte fel, mert ha felismerték volna, a dicsőség Urát nem feszítették volna meg. Hanem hirdetjük, amint meg van írva: ‘Amit szem nem látott, fül nem hallott és ember szíve meg sem sejtett’, azt készítette el az Isten az Őt szeretőknek.” (1Kor 2:7-9) Isten az embert uralkodásra teremtette. (1Móz 1:26a) “...Teremtsünk embert a mi képünkre és hasonlatosságunkra” Isten az Úr Jézus képére teremtette Ádámot. “Teremté tehát Isten az embert az Ő képére, “ (1Móz 1:27a) Az istenség három személy - az Atya, a Fiú és a Szellem - , de csak a Fiúnak van képe, ezért van egyes számban az Ő képére. “...Teremtsünk embert a mi képünkre és hasonlatosságunkra; és uralkodjék a tenger halain, az Ég madarain, a barmokon, mind az egész Földön, és a földön csúszó-mászó mindenféle állatokon.”(1Móz 1:26) Mi volt Isten célja? “Mert akiket eleve ismert, eleve elrendelte, hogy azok az Ő Fia ábrázatához hasonlatosak legyenek, hogy Ő legyen az elsőszülött sok atyafi között.” olvashatjuk Róma 8:29-ben. 
        Miért van Istennek ilyen terve? A választ Ézs 14:12-15-ig adja. A világosság angyala, a fényes hajnalcsillag fellázadt Isten ellen, még az ember teremtése előtt, és ő lett az Ördög, a Sátán bűnbe esett és elbukott, Isten ellenségévé vált. “Leestél az Égről, fényes hajnalcsillag! Lehulltál a Földre, népek legyőzője! Pedig azt mondtad magadban: felmegyek az Égbe, Isten csillagai fölé emelem trónomat, odaülök az istenek hegyére a messze északon. Fölmegyek a felhők csúcsára, hasonló leszek a Felségeshez!” Isten visszavonta hatalmát az Ellenségtől, és megteremtette az embert, hogy uralkodjon. A Sátán pusztító munkája a Földre korlátozódik. Az Úr Jézus megtanított bennünket imádkozni: “szenteltessék meg a Te Neved, jöjjön el a Te Országod (királyságod); legyen meg a Te akaratod, mint a Mennyben, úgy a Földön is!” (Mt 6:9b-10) Az ember bűnbeesése után Isten így szólt a kígyóhoz: “hasadon járj, és port egyél életed minden napjaiban!” (1Móz 3:14) Isten ellensége a csúszó-mászó állatokban ölt testet. Az Úr Jézus a tanítványoknak mondta: “Íme hatalmat adtam nektek, hogy kígyókon, skorpiókon tapodjatok, és az Ellenség minden erején, és hogy semmi sem árthasson nektek.” (Lk 10:19) Itt nemcsak a Sátánt jelképező kígyó van jelen, hanem a bűnös és tisztátalan szellemeket megjelenítő skorpiók is. Isten azt akarja, hogy teremtménye az ember győzze le az elbukott teremtményt, a Sátánt, és a tisztátalan szellemeket, hogy a Föld visszakerüljön Istenhez. “Mi Urunk Istenünk, mily felséges a Te Neved az egész Földön, aki az egekre helyezted dicsőségedet.” (Zsolt 8:2) Aki dicsőíteni tud, az képes megküzdeni az Ellenséggel. Az Úr Jézus, az Isten Fia eljött erre a Földre, hogy emberré legyen, és legyőzte a Sátánt. “Mert nem angyalok uralma alá rendelte a jövendő világot, amelyről szólunk. Sőt valahol valaki így tett bizonyságot: ‘Micsoda az ember, hogy gondolsz rá, vagy az embernek fia, hogy gondod van rá? Rövid időre kisebbé tetted őt az angyaloknál, dicsőséggel és méltósággal koronáztad meg, mindent lába alá vetettél.’ Ha ugyanis mindent alávetett neki, akkor semmit sem hagyott, ami ne lenne neki alávetve. Most ugyan még nem látjuk, hogy minden uralma alatt áll, azt azonban látjuk, hogy az a Jézus, aki rövid időre kisebbé lett az angyaloknál, a halál elszenvedése miatt dicsőséggel és tisztességgel koronáztatott meg, hiszen ő Isten kegyelméből mindenkiért megízlelte a halált.” (Zsid 2:5-9) A 8. Zsoltárban levő embert Pál apostol Jézusra vonatkoztatta. A gyülekezet pedig Krisztus Teste. “Férfiak! Úgy szeressétek feleségeteket, ahogyan Krisztus is szerette az Egyházat, és önmagát adta érte, hogy a víz fürdőjével az Ige által megtisztítva megszentelje. Így állítja maga elé az Egyházat dicsőségben, hogy ne legyen rajta folt, vagy ránc, vagy bármi hasonló, hanem hogy szent és feddhetetlen legyen. (Ef 5:25-27) Így jutunk el a megváltástól a királyságig. A gyülekezet jelenlegi feladata a szellemi hadviselés. “Végül pedig: erősödjetek meg az Úrban és az ő hatalmas erejében. Öltsétek magatokra az Isten fegyverzetét, hogy megállhassatok az Ördög mesterkedéseivel szemben. Mert a mi harcunk nem test és vér ellen folyik , hanem erők és hatalmak ellen, a sötétség világának urai és a gonoszság szellemei ellen, amelyek a mennyei magasságban vannak.” (Ef 6:10-12) A hívő támaszkodjon Isten erejére, vegye fel a világosság minden fegyverét, és védekező harcot folytasson. “...Öltsétek magatokra az Úr Jézus Krisztust!” (Róma 13:14a) Az Isten fegyverzete az Úr Jézus Krisztus. A hívő teljesítse az Úr parancsait, álljon meg szilárdan a Sátán támadásaival szemben. Krisztust kétféleképpen öltözhetjük fel. Először a megtérés az alapfeltétel. A Sátán vádaskodásain felülkerekedünk a Bárány vére által. ”Jézusnak az ő Fiának vére megtisztít minket minden bűntől.” (1Jn 1:7b) Az Úr Jézus a mi Pártfogónk az Atyánál. Másodszor a mindennapi életben is fel kell öltöznie az Urat. Tagjait ki kell szolgáltatnia Istennek, hogy az igazság eszközéül felhasználhassa, és gyakorlatban kell tudnia használni a Szentírást, mert csak így tudja megfutamítani az Ellenséget. Ha hitben felöltözte Krisztust, nem szabad teret, helyet vagy lehetőséget adnia az Ellenségnek. Ezért minden okkult vagy bálványimádattal kapcsolatos tárgyat, kapcsolatot el kell vetnie, meg kell semmisítenie. Nézzen Krisztusra és keresse akaratát! Krisztusban a hívők győzelme biztos. 
        Miben áll Isten országa? Isten országa a Sátán hatalmának megdöntése Isten hatalma által. A gyülekezetnek írja a Jelenések 1:5-6 szerint: “...Jézus Krisztustól, aki a hű tanúbizonyság, a halottak közül az elsőszülött, és a Föld királyainak fejedelme; aki szeret minket, és Vére által megszabadított bűneinktől, és tett minket királyokká és papokká az ő Istenének és Atyjának: annak dicsőség és a hatalom örökkön örökké! Amen.” A gyülekezet feladata Isten országának megvalósítása a Földön. Hirdetnünk kell az evangéliumot is, de imádkoznunk is kell úgy, ahogy az Úr tanította a Mt 6:9-10-ben. ”...Mi Atyánk, aki a Mennyekben vagy, szenteltessék meg a Te Neved, jöjjön el a Te országod, legyen meg a Te akaratod, amint a Mennyben, úgy a Földön is;” Az imádság az az eszköz, amivel Isten országának megvalósulását előmozdíthatjuk. Élőszóval hirdetjük, hogy Krisztus a kereszten a Sátán minden művét porig rombolta, Isten országa biztosan eljön, Krisztus a győztes. Jézus az Úr. Mikor Jézus eljön az Övéivel, akkor “A világ felett a királyi uralom a mi Urunké és az ő Krisztusáé lett, és ő fog uralkodni örökkön örökké.” (Jel 11,15b) Isten királyságának a megvalósulása a bevezetés az új Ég és az új Föld megjelenéséhez. Az Ézsaiás 65:17-ben, “Mert én új Eget és új Földet teremtek,” akkor Isten országa megvalósul. A Jelenések 21 és 22-ben megjelenik az új Ég és az új Föld a Milleneum után. “És láttam új Eget és új Földet, mert az első Ég és az első Föld elmúlt, és a tenger sincs többé. És a szent várost, az új Jeruzselemet is láttam, amint alászáll a Mennyből az Istentől, felkészítve, mint egy menyasszony, aki férje számára van felékesítve...maga az Isten lesz velük, és letöröl minden könnyet a szemükről, és halál sem lesz többé, sem gyász, sem jajkiáltás, sem fájdalom nem lesz többé, mert az elsők elmúltak. ” (Jel 21:1-2, 3b-4) A Bárány felesége az Új Jeruzsálem. ”Aki győz,örökölni fogja mindezt, és Istene leszek annak, az pedig fiam lesz.” (Jel 21:7) Nincs ennél nagyobb áldás az Örökkévalóságban. “Így szól az, aki ezekről bizonyságot tesz: ‘Bizony hamar eljövök!’ Ámen. Jöjj, Uram Jézus! Az Úr Jézus kegyelme legyen mindnyájatokkal! Ámen.” (Jel 22:20-21) 

        Imádkozzunk: Úr Jézus Krisztus! Készíts fel az eljöveteledre, hogy minden pillanatban készen várhasssunk és
                                  örömmel mondjuk:  jövel Urunk Jézus!  Ámen